**รายงานการประชุมสภาองค์การบริหารส่วนตำบลนาสิงห์**

**สมัยสามัญ สมัยที่ 1 ครั้งที่ 1**

**ประจำปี พ.ศ. 2567**

**วันที่ 15 เดือน กุมภาพันธ์ พ.ศ.2567**

**ณ ห้องประชุมองค์การบริหารส่วนตำบลนาสิงห์**

**---------------------------**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายเดช ติดมา | ประธานสภาองค์การบริหารส่วนตำบล | เดช ติดมา |
| 2 | นายนิจมนตรี ทุมจันทร์ | รองประธานสภาฯ | นิจมนตรี ทุมจันทร์ |
| 3 | นายกฤษณะ ไกรรัตน์ | เลขานุการสภาฯ | กฤษณะ ไกรรัตน์ |
| 4 | นางสาวแววตา ก้อนบุญใส | สมาชิกสภา อบต. หมู่ที่ 2 | แววตา ก้อนบุญใส |
| 5 | นายแทน ไกรรัตน์ | สมาชิกสภา อบต. หมู่ที่ 3 | แทน ไกรรัตน์ |
| 6 | นายจันทร์ศรี คำโคตร | สมาชิกสภา อบต. หมู่ที่ 4 | จันทร์ศรี คำโคตร |
| 7 | นายมีชัย นาเวียง | สมาชิกสภา อบต. หมู่ที่ 5 | มีชัย นาเวียง |
| 8 | นายจิตรกร จันสี | สมาชิกสภา อบต. หมู่ที่ 8 | จิตรกร จันสี |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายประหยัด จะหลาบหลอง | นายกองค์การบริหารส่วนตำบล | ประหยัด จะหลาบหลอง |
| 2 | นายสมศักดิ์ ทองอุ่น | รองนายกองค์การบริหารส่วนตำบล | สมศักดิ์ ทองอุ่น |
| 3 | นางดวงเดือน สิมมาโคตร | รองนายกองค์การบริหารส่วนตำบล | ดวงเดือน สิมมาโคตร |
| 4 | นางสาววันเพ็ญ ฉั่นพัฒนาพงศ์ | ปลัดองค์การบริหารส่วนตำบล | วันเพ็ญ ฉั่นพัฒนาพงศ์ |
| 5 | นายนรินทร์ ศรีอุทา | รองปลัดองค์การบริหารส่วนตำบล | นรินทร์ ศรีอุทา |
| 6 | นางปาริชาติ ใจศรี | หัวหน้าสำนักปลัด | ปาริชาติ ใจศรี |
| 7 | นางกรณิศ พินะสา | ผอ. กองคลัง | กรณิศ พินะสา |
| 8 | นางมลิวรรณ ประชาชัย | ผอ.กองการศึกษาฯ | มลิวรรณ ประชาชัย |
| 9 | นางสาวสโรชา ชัยโคตร | ผอ. กองสวัสดิการสังคม | สโรชา ชัยโคตร |

-2-

**เริ่มประชุมเวลา 09.00 น.**

 เมื่อถึงเวลาประชุมเลขานุการสภาองค์การบริหารส่วนตำบล ได้ตรวจรายชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 8 คน ผู้เข้าร่วมประชุม จำนวน 9 คน เป็นอันว่าครบองค์ประชุมแล้วให้สัญญาณเรียกสมาชิกเข้าห้องประชุม โดย นายเดช ติดมา ตำแหน่งประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง และเมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** **เรื่องที่ประธานแจ้งต่อที่ประชุม**

ประธาน **1.1 การประกาศเรียกประชุมสภาองค์การบริหารส่วนตำบลนาสิงห์ สมัยสามัญ สมัยที่ 1 ประจำปี พ.ศ. 2567**

 ตามประกาศสภาองค์การบริหารส่วนตำบลนาสิงห์ ลงวันที่ 24 มกราคม 2567 ได้เรียกประชุมสภาองค์การบริหารส่วนตำบล สมัยสามัญ สมัยที่ 1 ประจำปี พ.ศ. 2567 เป็นเวลา 15 วัน โดยเริ่มตั้งแต่วันที่ 1 กุมภาพันธ์ 2567 จนถึงวันที่ 15 กุมภาพันธ์ 2567 และได้แจ้งให้สมาชิกทุกท่านทราบไปแล้ว จึงประกาศให้ทราบโดยทั่วกันอีกครั้งหนึ่ง

ที่ประชุม รับทราบ

ประธาน **1.2 การนัดประชุมสภาองค์การบริหารส่วนตำบลนาสิงห์ สมัยสามัญ สมัยที่ 1 ครั้งที่ 1 ประจำปี พ.ศ. 2567**

 ตามหนังสือที่ บก 77301/ว 002 ลงวันที่ 5 กุมภาพันธ์ 2567 ได้นัดประชุมสภาองค์การบริหารส่วนตำบล สมัยสามัญ สมัยที่ 1 ครั้งที่ 1 ประจำปี พ.ศ. 2567 ในวันที่ 15 กุมภาพันธ์ 2567 (วันนี้) ตั้งแต่เวลา 09.00 น. เป็นต้นไป ณ ห้องประชุมองค์การบริหารส่วนตำบลนาสิงห์ รายละเอียดปรากฏตามระเบียบวาระการประชุมฯ ที่ได้จัดส่งพร้อมกับหนังสือแจ้งนัดประชุมดังกล่าว ให้สมาชิกทุกท่านไปแล้ว

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยสามัญ สมัยที่ 4 ครั้งที่ 1 ประจำปีงบประมาณ 2566 เมื่อวันที่ 4 ตุลาคม 2566**

ประธาน ตามรายงานการประชุมครั้งดังกล่าวที่ผ่านมา ซึ่งคณะกรรมการตรวจรายงาน

ประชุมฯ ได้ตรวจสอบไปแล้ว และได้จัดทำสำเนาปิดประกาศไว้ที่บอร์ดประชาสัมพันธ์หน้าสำนักงานองค์การบริหารส่วนตำบลและที่ห้องกิจการสภา

องค์การบริหารส่วนตำบลเพื่อให้สมาชิกได้ตรวจดูแล้ว ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

ที่ประชุม รับรองรายงานการประชุมสภาองค์การบริหารส่วนตำบล สมัยสามัญ สมัยที่ 4 ครั้งที่ 1 ประจำปีงบประมาณ 2566 เมื่อวันที่ 4 ตุลาคม 2566 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม (มติเสียงข้างมาก 7 เสียง และงดออกเสียง 1 เสียง)

-3-

**ระเบียบวาระที่ 3 เรื่องเสนอเพื่อทราบ**

 **3.1 รายงานรายรับรายจ่ายจริงประจำปีงบประมาณ พ.ศ. 2566**

ประธาน ขอให้นายกองค์การบริหารส่วนตำบลนาสิงห์แจ้งรายงานรายรับรายจ่ายจริง

 ประจำปี งบประมาณ พ.ศ.2566

นายประหยัด จะหลาบหลอง รายงานรายรับรายจ่ายจริงประจำปีงบประมาณ พ.ศ.2566 ดังนี้

(นายก อบต.)

|  |
| --- |
|  |
|  **รายงานรายรับจริงประจำปีงบประมาณ พ.ศ. 2566**  |
|  |  |  |
|  **รายการ**  |  **ประมาณการ**  |  **รายรับจริง**  |
|   |   |  (ต.ค.65 ถึง ก.ย.66)  |
|  **รายรับ**  |   |   |
|  รายได้ภาษีอากร  |  194,000.00  | 225,806.72  |
|  รายได้ค่าธรรมเนียมค่าปรับและ ใบอนุญาต  | 450,000.00  | 512,102.75 |
|  รายได้จากทรัพย์สิน  |  102,000.00  |  146,701.23  |
|  รายได้จากสาธารณูปโภคและกิจการพาณิชย์  |  550,000.00  | 738,320.00  |
|  รายได้เบ็ดเตล็ด  |  200,500.00  |  342,312.40  |
|  รายได้จากทุน |  100,000.00 | 37,450.00 |
|  รายได้ภาษีจัดสรร  |  17,205,000.00  |  20,322,213.01  |
|  เงินอุดหนุน  |  26,550,000.00  |  22,023,613.00  |
|  รวม  |  45,351,500.00  |  44,348,519.11 |

-4-

|  |
| --- |
| **รายงานรายจ่ายจริงประจำปีงบประมาณ พ.ศ. 2566**  |
|  |  |  |
|  **รายการ**  |  **ประมาณการ**  |  **รายจ่ายจริง**  |
|   |   |  (ต.ค.65 ถึง ก.ย.66)  |
|  **รายจ่าย**  |   |   |
|  งบกลาง  |  10,800,000.00  |  10,289,372.00  |
|  เงินเดือน(ฝ่ายการเมือง)  |  1,447,920.00  |  1,447,920.00  |
|  เงินเดือน(ฝ่ายประจำ)  |  11,262,551.00  |  10,238,295.45  |
|  ค่าตอบแทน  |  1,644,060.00  |  1,555,549.00  |
|  ค่าใช้สอย  |  7,680,989.00  |  6,297,013.95  |
|  ค่าวัสดุ  |  2,808,940.00  |  2,062,641.51  |
|  ค่าสาธารณูปโภค  |  1,476,000.00  |  1,354,535.74 |
|  ค่าครุภัณฑ์  |  290,200.00  |  288,100.00  |
|  ค่าที่ดินและสิ่งก่อสร้าง  |  1,913,200.00  |  4,898,700.00  |
|  เงินอุดหนุน  |  3,027,640.00  |  2,835,964.88  |
|  รวม  |  **45,351,500.00**  |  **41,268,092.53**  |
|  |  |  |
|  รายรับจริงประจำปีงบประมาณ 2566 = 44,348,519.11รายจ่ายจริงประจำปีงบประมาณ 2566 = 41,268,092.53ผลต่างการดำเนินงาน = 3,080,426.58 |  |  |
| เงินสะสม ประจำปีงบประมาณ 2566 ร้อยละ 85 = 2,618,362.59 |  |
|  เงินทุนสำรองเงินสะสม ประจำปี 2565 ร้อยละ 15 = |  462,063.99 |  |

ที่ประชุม รับทราบ

-5-

**ระเบียบวาระที่ 4 เรื่องเสนอเพื่อพิจารณา**

 **4.1 การกำหนดสมัยประชุมสภาองค์การบริหารส่วนตำบลนาสิงห์ ประจำปี พ.ศ. 2567**

ประธาน ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้องต่อไป

เลขานุการสภา อบต. **ข้อกฎหมาย/ระเบียบที่เกี่ยวข้อง ประกอบด้วย**

 พระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึง (ฉบับที่ 7) พ.ศ.2562

 **มาตรา 53** กำหนดว่า ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลกำหนด แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบลกำหนด

ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 (แก้ไขถึงฉบับที่ 3 พ.ศ. 2565)

**ข้อ 21** กำหนดว่า การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไปและระยะเวลาของสมัยประชุมสามัญประจำปีสมัยแรกของปีถัดไปให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยนำความในข้อ 11 มาใช้บังคับโดยอนุโลม

ประธาน ขอเชิญที่ประชุมกำหนดสมัยประชุมสภาองค์การบริหารส่วนตำบลนาสิงห์ ว่าในปี พ.ศ.2567 จะกำหนดสมัยประชุมสภากี่สมัย

นายนิจมนตรี ทุมจันทร์ ขอเสนอสมัยประชุมสภาองค์การบริหารส่วนตำบลนาสิงห์ เป็น 4 สมัย

(รองประธานสภา) ผู้รับรอง 1. นายแทน ไกรรัตน์ สมาชิกสภาฯ หมู่ที่ 3

 2. นายจิตรกร จันสี สมาชิกสภาฯ หมู่ที่ 8

ที่ประชุม เห็นชอบ ให้การกำหนดสมัยประชุมสภาองค์การบริหารส่วนตำบลนาสิงห์ เป็น 4 สมัย ด้วยมติเสียงข้างมาก (เห็นด้วย 7 เสียง งดออกเสียง 1 เสียง)

ประธาน ตามมติที่ประชุมสภาองค์การบริหารส่วนตำบลนาสิงห์ สมัยสามัญ สมัยที่ 1 ครั้งที่ 1 ประจำปีงบประมาณ 2566 เมื่อวันที่ 14 กุมภาพันธ์ 2566 เห็นชอบให้การกำหนดสมัยประชุมสภา สมัยสามัญ สมัยที่ 1 ประจำปี พ.ศ. 2567 ในระหว่างวันที่ 1 – 15 กุมภาพันธ์ 2567 แล้วนั้น ขอให้ที่ประชุมกำหนดระยะเวลาและวันเริ่มต้นประชุมสมัยประชุมสามัญ สมัยที่ 2 ประจำปี พ.ศ. 2567 ครับ

นายนิจมนตรี ทุมจันทร์ ขอเสนอระยะเวลาและวันเริ่มต้นประชุมสมัยประชุมสามัญ สมัยที่ 2 ประจำปี

(รองประธานสภาฯ) พ.ศ. 2567 ดังนี้

 สมัยสามัญ สมัยที่ 2 ในระหว่างวันที่ 20 มีนาคม – วันที่ 3 เมษายน 2567

 ผู้รับรอง 1. นายมีชัย นาเวียง สมาชิกสภาฯ หมู่ที่ 5

 2. นางสาวแววตา ก้อนบุญใส สมาชิกสภาฯ หมู่ที่ 2

ที่ประชุม เห็นชอบ (เห็นชอบ 7 เสียง งดออกเสียง 1 เสียง)

ประธาน ขอให้ที่ประชุมกำหนดระยะเวลาและวันเริ่มต้นประชุมสมัยประชุมสามัญ สมัยที่ 3 ประจำปี พ.ศ. 2567 ครับ

-6-

นายนิจมนตรี ทุมจันทร์ ขอเสนอระยะเวลาและวันเริ่มต้นประชุมสมัยประชุมสามัญ สมัยที่ 3 ประจำปี

(รองประธานสภาฯ) พ.ศ. 2567 ดังนี้

 สมัยสามัญ สมัยที่ 3 ในระหว่างวันที่ 15 – 29 สิงหาคม 2567

 ผู้รับรอง 1. นายจันทร์ศรี คำโคตร สมาชิกสภาฯ หมู่ที่ 4

 2. นายแทน ไกรรัตน์ สมาชิกสภาฯ หมู่ที่ 3

ที่ประชุม เห็นชอบ (เห็นชอบ 7 เสียง งดออกเสียง 1 เสียง)

ประธาน ขอให้ที่ประชุมกำหนดระยะเวลาและวันเริ่มต้นประชุมสมัยประชุมสามัญ สมัยที่ 4 ประจำปี พ.ศ. 2567 ครับ

นายนิจมนตรี ทุมจันทร์ ขอเสนอระยะเวลาและวันเริ่มต้นประชุมสมัยประชุมสามัญ สมัยที่ 4 ประจำปี

(รองประธานสภาฯ) พ.ศ. 2567 ดังนี้

 สมัยสามัญ สมัยที่ 4 ในระหว่างวันที่ 20 กันยายน – วันที่ 4 ตุลาคม 2567

 ผู้รับรอง 1. นายจิตรกร จันสี สมาชิกสภาฯ หมู่ที่ 8

 2. นายจันทร์ศรี คำโคตร สมาชิกสภาฯ หมู่ที่ 4

ที่ประชุม เห็นชอบ (เห็นชอบ 7 เสียง งดออกเสียง 1 เสียง)

ประธาน ขอให้ที่ประชุมกำหนดวันเริ่มสมัยประชุมสามัญประจำปีของปีถัดไปและระยะเวลาของสมัยประชุมสามัญประจำปีสมัยแรกของปีถัดไปครับ

นายนิจมนตรี ทุมจันทร์ ขอเสนอระยะเวลาและวันเริ่มต้นประชุมสมัยประชุมสามัญ สมัยแรก ประจำปี

(รองประธานสภาฯ) พ.ศ. 2568 ดังนี้

 สมัยสามัญ สมัยแรก ประจำปี พ.ศ. 2568 ในระหว่างวันที่ 1 - 15 เดือน กุมภาพันธ์ 2568

 ผู้รับรอง 1. นางสาวแววตา ก้อนบุญใส สมาชิกสภาฯ หมู่ที่ 2

 2. นายมีชัย นาเวียง สมาชิกสภาฯ หมู่ที่ 5

ที่ประชุม เห็นชอบ (เห็นชอบ 7 เสียง งดออกเสียง 1 เสียง)

**ระเบียบวาระที่ 4** **เรื่องอื่นๆ**

ประธาน ขอเชิญให้สมาชิกในที่ประชุมเสนอเรื่องอื่นๆ ครับ

นางสาวสโรชา ชัยโคตร เรียนประธานสภาฯ , ผู้บริหาร , หัวหน้าส่วนราชการและสมาชิกสภาฯ ทุกท่าน

(ผอ.กองสวัสดิการสังคม) ดิฉันนางสาวสโรชา ชัยโคตร ผู้อำนวยการกองสวัสดิการสังคม ขอแจ้งให้ทราบ

 เรื่อง ซ่อมแซมบ้านผู้พิการและผู้สูงอายุ จำนวน 6 หลัง เป็นบ้านผู้พิการ 3 คน ได้แก่ นายทรงยศ กุลแก้ว นายสันติ ทวีพงษ์และนางยอดสเน่ห์ ใจหาญ ทางสำนักงานพัฒนาสังคมและความมั่นคงของมนุษย์จังหวัดบึงกาฬรับเรื่องไว้ทั้งหมดแต่แจ้งให้เราส่งเอกสารเข้าไปเพิ่ม คือ รายงานการประชาคมหมู่บ้านที่รับรองว่าผู้พิการและผู้สูงอายุทั้งหกรายนี้สมควรได้รับการช่วยเหลือและได้ผ่านการเห็นชอบจากชุมชนแล้ว เนื่องจากทั้งหกรายไม่มีรายชื่อในผู้ตกเกณฑ์ของ จปฐ. ทางสำนักงานพัฒนาสังคมและความมั่นคงของมนุษย์จังหวัดบึงกาฬที่ได้รับคำแนะนำจากสำนักงานตรวจเงินแผ่นดินจึงขอให้ทำรายงานประชาคมหมู่บ้านรับรองผู้สูงอายุและผู้พิการว่าเป็นผู้เดือดร้อนด้านที่อยู่อาศัยจริง จึงต้องเพิ่มเอกสารตัวนี้เข้าไปค่ะ

-7-

นางมลิวรรณ ประชาชัย เรียนประธานสภาฯ ท่านนายกฯ ท่านรองนายกฯ ท่านปลัด ท่านสมาชิกสภาฯ

(ผอ. กองการศึกษาฯ) และท่านผู้อำนวยการกองทุกท่าน ดิฉันนางมลิวรรณ ประชาชัย ผู้อำนวยการกองการศึกษา ศาสนาและวัฒนธรรม ขออนุญาตหารือและอยากให้ทางสภาฯ เสนอแนวทางร่วมกันเรื่องโครงการแข่งขันกีฬาประชาชนตำบลนาสิงห์ ซึ่งปีนี้ทางโซนนาทรายจะเป็นพื้นที่ดำเนินโครงการ โดยจะจัดที่สนามโรงเรียนบ้านนาทราย ดังนั้น จึงขอรูปแบบการจัดงานจากทางสภาฯ ของเราก่อน เพื่อเป็นรูปแบบนำเสนอทางผู้นำท้องที่ รูปแบบขอเป็นจัดวันเดียวในวันที่ 22 มีนาคม 2567 ได้ไหม ประเภทกีฬา มีดังนี้

1. ฟุตบอลชาย โซนละ 2 ทีม
2. ตะกร้อชาย โซนละ 2 ทีม
3. วอลเลย์บอลชาย โซนละ 1 ทีม
4. ฟุตบอลหญิง โซนละ 1 ทีม
5. วอลเลย์บอลหญิง โซนละ 1 ทีม

มีขบวนพาเหรดเหมือนเดิมและมีการแข่งขันเต้นไลน์แดนซ์ของกลุ่มสตรีด้วย

 จึงขอเสนอแนวทางเบื้องต้นก่อนที่จะประชุมร่วมกับทางผู้นำหมู่บ้านค่ะ

มติที่ประชุม เห็นชอบ จัดโครงการแข่งขันกีฬาประชาชนตำบลนาสิงห์ในวันที่ 22 มีนาคม 2567 และรายละเอียดตามที่ผู้อำนวยการกองการศึกษาฯ เสนอมา (เห็นชอบ 7 เสียง งดออกเสียง 1 เสียง)

นายมีชัย นาเวียง เรียน ประธานสภาฯ และผู้เข้าร่วมประชุมทุกท่าน ผม นายมีชัย นาเวียง

(สมาชิกสภา อบต.) สมาชิกสภาองค์การบริหารส่วนตำบล หมู่ที่ 5 ขอแจ้งเรื่องฝาปิดรางระบายน้ำ รอบวัดสีหราชชำรุด อยากให้ช่วยเข้าไปดูแลให้ด้วยครับ

นายจิตรกร จันสี เรียน ท่านประธานสภาฯ กระผม นายจิตรกร จันสี มีเรื่องนำเสนอครับ

(สมาชิกสภา อบต.) เรื่องถนนลูกรังสายหนองแฮ่ที่มีฝนตกหลังลงดินเสร็จแล้วทำให้ชำรุด ขอให้แก้ไขด้วยครับ

นายนิจมนตรี ทุมจันทร์ เรียน ท่านประธานสภาฯ สมาชิกสภาฯ และหัวหน้าส่วนราชการทุกท่าน กระผม

(รองประธานสภา) นายนิจมนตรี ทุมจันทร์ สมาชิกสภาองค์การบริหารส่วนตำบล หมู่ที่ 7 ขอแจ้งปัญหา ดังนี้

1. อยากให้นำดินลูกรังไปถมบริเวณที่ดินทรุด ที่ฝายห้วยเอียดและฝายห้วยทราย เนื่องจากตอนนี้ชาวบ้านต้องจอดรถไว้อีกฝั่งเพราะหัวสะพานขึ้นไม่ได้ครับ
2. อยากให้แก้ไขวิธีแก้ปัญหาของช่างประปาที่ใช้ยางในรถรัดท่อประปา เพราะมันผิดหลักการของช่างครับ
3. ในฤดูฝน ที่ถ้ำน้อยน้ำทิพย์ มีน้ำไหลประมาณ 5 เดือน เราจะต่อท่อมาใช้ที่ตำบลเราดีหรือไม่ครับ
4. สระหนองบุ่งคล้า เป็นสระปิด ถ้ามีน้ำไหลผ่านจะทำให้น้ำใสขึ้นครับ

ประธาน ผมมีเรื่องสอบถามเหมือนกันครับ โครงการก่อสร้างฌาปนสถานหมู่ที่ 6

ทางผู้รับจ้างมีการเข้ามาทำงานเดือนละ 1 – 2 ครั้ง ครั้งละ 1 วัน เวลาผมถามก็มา ถ้าไม่ถามไม่มา ซึ่งตอนนี้ครบ 1 ปีแล้วครับ จะดำเนินการอย่างไรครับ

-8-

นายประหยัด จะหลาบหลอง เรียน ประธานสภาฯ เรื่องความเดือดร้อนของพี่น้องประชาชนที่เป็นปัญหาเรื่อยมา

(นายก อบต.) นั้น ขอขอบคุณสมาชิกสภาฯ ทุกท่านที่ช่วยเป็นกระบอกเสียงแจ้งปัญหาเข้ามา ขอแจ้งให้ทราบว่าช่วงนี้ทางคณะผู้บริหารกำลังดูเรื่องน้ำประปาเพื่อป้องกันปัญหาน้ำประปาไม่พอใช้ในหน้าแล้งที่จะมาถึงนี้ ก่อนหน้านี้ได้แก้ปัญหารางระบายน้ำหน้าบ้านรองนายกฯ ดวงเดือน เสร็จเรียบร้อยแล้ว

* ส่วนรางระบายน้ำรอบวัดสิงหราชจะแจ้งให้กองช่างเข้าไปดำเนินการให้แล้วเสร็จ
* ฝายทั้งสองที่นั้นยังอยู่ในระยะประกันสัญญาจะแจ้งให้กองช่างแจ้งทางผู้รับจ้างต่อไป
* ลูกรังหนองแฮ่นั้นเป็นเหตุสุดวิสัยจริงๆ เนื่องจากหลังจากลงดินลูกรังเสร็จแล้วมีฝนตกลงมาทำให้ใช้ถนนลำบาก ให้ทางกองช่างแจ้งผู้รับจ้างเข้าแก้ไขต่อไป
* น้ำหนองบุ่งคล้าที่รองประธานสภาฯ เสนอมานั้น เนื่องจากงบขุดลอกเป็นของทหารแล้วยังอยู่ในระยะสัญญา เรายังไม่สามารถดำเนินการอะไรได้ครับ

นายนรินทร์ ศรีอุทา เรียน ประธานสภาฯ และผู้เข้าร่วมประชุมทุกท่าน กระผม นายนรินทร์ ศรีอุทา

(รองปลัด อบต.) รองปลัดองค์การบริหารส่วนตำบล รักษาราชการแทน ผู้อำนวยการกองช่าง

 สำหรับโครงการก่อสร้างฌาปนสถาน หมู่ที่ 6 นะครับ ตอนนี้ความคืบหน้า 80%

 ที่ดำเนินการช้าก็ตามที่ท่านประธานสภาฯ แจ้งครับคือเข้ามาทำงานบ้าง ไม่มาบ้าง ซึ่งทางกองช่างได้มีหนังสือแจ้งเรื่องครบกำหนดระยะสัญญาและแจ้งค่าปรับไปแล้ว

 ทางคณะกรรมการตรวจรับพัสดุได้พิจารณาแล้วว่าการดำเนินการก่อสร้าง 80% แล้ว และเราได้มีหนังสือแจ้งค่าปรับแล้ว ทางผู้รับจ้างแจ้งกลับมาว่ายินยอมจ่ายค่าปรับ ซึ่งตามระเบียบกฎหมายถ้าผู้รับจ้างยินยอมเสียค่าปรับแล้วก็เป็นสิทธิ์ของผู้รับจ้าง การดำเนินการก่อสร้างจึงเป็นไปตามสัญญา แม้จะล่วงเลยมาเป็นเวลา 200 กว่าวัน (ค่าปรับวันละ 800 กว่าบาท) ซึ่งหากเรายกเลิกสัญญาตอนนี้ เราจะหาผู้รับจ้างเจ้าใหม่ยาก งานก่อสร้างฌาปนสถานมันยากครับ ตอนนี้ทางกองช่างเองได้มีหนังสือแจ้งเร่งรัดให้ผู้รับจ้างเข้ามาดำเนินการต่อไปครับ

ประธาน ไม่ทราบว่ามีสมาชิกในที่ประชุมจะเสนอหรือสอบถามเรื่องอื่นๆ เพิ่มเติมอีกหรือไม่

ที่ประชุม ไม่มี

ประธาน เมื่อไม่มีสมาชิกท่านใด เสนอเรื่องอื่นๆ เพิ่มเติมอีก จึงได้กล่าวปิดประชุม

**ปิดประชุมเวลา 11.30 น.**

 (ลงชื่อ) ผู้บันทึกรายงานการประชุม

 (นายกฤษณะ ไกรรัตน์)

 เลขานุการสภาองค์การบริหารส่วนตำบลนาสิงห์

-9-

 (ลงชื่อ) ประธานกรรมการตรวจสอบรายงานการประชุม

 ( นายมีชัย นาเวียง )

 (ลงชื่อ) กรรมการตรวจสอบรายงานการประชุม

 ( นายแทน ไกรรัตน์ )

 (ลงชื่อ) กรรมการและเลขานุการตรวจสอบรายงานการประชุม

 ( นายจิตรกร จันสี )

⏹การรับรองรายงานการประชุม

 .........................................................................................................................................................................

 .........................................................................................................................................................................

 (ลงชื่อ)

 ( นายเดช ติดมา )

 ประธานสภาองค์การบริหารส่วนตำบลนาสิงห์